Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Adolfo Araiz Flamarique jaunak egindako galderaren erantzuna, Foru Diputazioak emana, nekazaritzako eta abeltzaintzako ustiategien energia-efizientziako jarduketak, zeinak 149/2021 Errege-dekretuan jasotzen baitira, egiteko programatik heldu diren laguntza zuzenen deialdiari buruzkoa. Galdera 2021eko martxoaren 25eko 39. Nafarroako Parlamentuko Aldizkari Ofizialean argitaratu zen.

Iruñean, 2021eko maiatzaren 4an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak galdera idatzia aurkeztu du (10-21/PES-00136), Nekazaritzako eta abeltzaintzako ustiategien energia-efizientziako jarduketak, zeinak 149/2021 Errege-dekretuan jasotzen baitira, egiteko laguntzen programatik eratorritako zuzeneko dirulaguntzen deialdiari buruzkoa. Honako hau da Garapen Ekonomiko eta Enpresarialeko kontseilari Mikel Irujo Amezaga jaunak horri buruz informatu beharrekoa:

*1. Noizko aurreikusten du Nafarroako Gobernuak onestea zuzeneko dirulaguntzen deialdia, Nekazaritzako eta abeltzaintzako ustiategien energia-efizientziako jarduketak, zeinak 149/2021 Errege-dekretuan jasotzen baitira, egiteko programatik heldu direnena?*

Aurreikuspenaren arabera, deialdia 2021eko ekainaren 10a baino lehenago argitaratuko da. Gaur den egunean deialdi-kudeaketako organoak prestatze- eta izapidetze-fasean dihardu.

*2. Zein departamentu arduratuko da dirulaguntzen deialdia arautzeaz eta onesteaz eta zein izanen da laguntzak emateko prozedura ebazteko organo eskuduna?*

Garapen Ekonomiko eta Enpresarialeko Departamentua; Industriaren, Energiaren eta S3 Proiektu Estrategikoen Zuzendaritza Nagusia; Trantsizio Energetikoaren Zerbitzua; Plan Energetikoaren Atala.

*3. Zein da Nafarroako Gobernuak aurreikusten duen gehieneko eta gutxieneko kostu hautagarria, errege dekretuan aurreikusten den jarduketa bakoitzeko?*

Deialdiko oinarri arauemaileak prestatze-fasean daude, eta organo kudeatzailea jarduketa bakoitzaren gehieneko eta gutxieneko kostu hautagarriak ari da aztertzen, sektorearen beharrizanetara egokitzeko eta martxoaren 9ko 149/2021 Errege Dekretuak ezartzen duen esparruan. Gaian eskudun diren Nafarroako Gobernuko zerbitzuekiko elkarrizketak abiatu dira, aipatu kostuen mugak zehazte aldera.

*4. Zein da Nafarroako Gobernuak ezarri gogo duen laguntzen zenbatekoa, jarduketa eta onuradun bakoitzeko?*

149/2021 Errege Dekretuak ezartzen duenez, jarduketa bakoitzeko, laguntzaren gehieneko heina kostu hautagarriaren % 30ekoa izanen da. Onuradun bakoitzak jarduketa aurreikusi bakoitzerako eskura dezakeen gehienekoa aztertzen ari da kudeatze-organoa, sektorearen beharrizanei hobekien egokituta egon dadin. Aipatu gaian eskudun diren Nafarroako Gobernuko zerbitzuekiko elkarrizketak abiatu dira, adierazitako zenbatekoak zehazte aldera.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko apirilaren 30ean

Garapen Ekonomiko eta Enpresarialeko kontseilaria: Mikel Irujo Amezaga